CELEX: 32007R1501
Language: bg
Date: 2007-12-18
Title: Регламент (ЕО) № 1501/2007 на Комисията от 18 декември 2007 година за разрешаване на нова употреба на ендо-1,4-бета-ксиланаза EC 3.2.1.8 (Safizym X) като фуражна добавка (Текст от значение за ЕИП)

19.12.2007   
            
            
               BG
            
            
               Официален вестник на Европейския съюз
            
            
               L 333/57
            
         
      РЕГЛАМЕНТ (ЕО) № 1501/2007 НА КОМИСИЯТА
   
   от 18 декември 2007 година
   за разрешаване на нова употреба на ендо-1,4-бета-ксиланаза EC 3.2.1.8 (Safizym X) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда предоставяне на разрешително за добавки за използване при храненето на животните и основанията и процедурите за предоставяне на такова разрешително.
            
         
               (2)
            
            
               Съгласно член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до нова употреба на препарат ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W) (Safizym X), като фуражна добавка за патици, която следва да бъде класифицирана в категория „зоотехнически добавки“.
            
         
               (4)
            
            
               Употребата на препарата ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W), е разрешена безсрочно за пилета за угояване с Регламент (ЕО) № 1453/2004 на Комисията (2), безсрочно за пуйки за угояване с Регламент (ЕО) № 943/2005 на Комисията (3), безсрочно за кокошки носачки с Регламент (ЕО) № 1810/2005 на Комисията (4) и за период от десет години за прасенца (отбити от кърмене) с Регламент (ЕО) № 497/2007 на Комисията (5).
            
         
               (5)
            
            
               Представени са нови данни в подкрепа на заявлението за разрешително за използване при патици. Европейският орган за безопасност на храните („Органът“) достигна до заключението в становището си от 10 юли 2007 г., че препаратът ендо-1,4-бета-ксиланаза EC 3.2.1.8, произведен от Trichoderma longibrachiatum (CNCM MA 6-10W) (Safizym X), не оказва неблагоприятно въздействие върху здравето на животните, върху човешкото здраве и върху околната среда (6). Органът заключи също така, че въпросният препарат не представлява каквато и да било друга опасност, която би могла да изключи разрешаването му за тази допълнителна категория животни, в съответствие с член 5, параграф 2 от Регламент (ЕО) № 1831/2003. Съгласно това становище употребата на този препарат е ефикасна за подобряването на смилаемостта на фуражите. Органът не счита за необходимо да налага специфични изисквания по отношение на надзора след пускането на пазара. Той подложи също така на проверка доклада за метода на анализ на фуражната добавка във фураж, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за получаване на разрешително, посочени в член 5 от Регламент (ЕО) № 1831/2003, са изпълнени. Следователно употребата на посочения препарат, така както е посочено в приложението към настоящия регламент, следва да бъде разрешена.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка при храненето на животните при спазване на условията, посочени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 269, 17.8.2004 г., стр. 3.
   
      (3)  ОВ L 159, 22.6.2005 г., стр. 6.
   
      (4)  ОВ L 291, 5.11.2005 г., стр. 5. Регламент, изменен с Регламент (ЕО) № 184/2007 (ОВ L 63, 1.3.2007 г., стр. 1).
   
      (5)  ОВ L 117, 5.5.2007 г., стр. 11.
   
      (6)  Становище на Научната група по добавките и продуктите или веществата, използвани при храненето на животни, относно безопасността и ефикасността на ензимния препарат Safizym X (ендо-1,4-бета-ксиланаза) като фуражна добавка за пуйки в съответствие с Регламент (ЕО) № 1831/2003. Прието на 10 юли 2007 г., The EFSA Journal (2007) 520, стр. 1—8.
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка
                  (Търговско наименование)
               
               
                  Състав, химична формула, описание, метод на анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  Активни единици/kg пълноценен фураж със съдържание на влага 12 %
               
            
                  Категория „зоотехнически добавки“. Функционална група: подобрители, увеличаващи смилаемостта на храната
               
            
                  4a1613
               
               
                  Société Industrielle Lesaffre
               
               
                  Ендо-1,4-бета-ксиланаза
                  EC 3.2.1.8
                  (Safizym X)
               
               
                  
                               
                           
                           
                              Състав на добавката:
                              Препарат ендо-1,4-бета-ксиланаза, получен от Trichoderma longibrachiatum (CNCM MA 6-10W), с минимална активност:
                              
                                           
                                       
                                       
                                          във вид на прах: 70 000 IFP (1)/g
                                       
                                    
                                           
                                       
                                       
                                          течна форма: 7 000 IFP/ml
                                       
                                    
                        
                               
                           
                           
                              Характеристика на активното вещество:
                              ендо-1,4-бета-ксиланаза, получена от Trichoderma longibrachiatum (CNCM MA 6-10W)
                           
                        
                               
                           
                           
                              Метод за анализ (2):
                              Опит с намаляване на захарта при ендо-1,4-бета-ксиланазата чрез колориметрична реакция на реагент на динитросалициловата киселина, намаляващ съдържанието на захар.
                           
                        
               
                  Патици
               
               
                  —
               
               
                  700 IFP
               
               
                  —
               
               
                  
                              1.
                           
                           
                              В упътването за употреба на добавката и премиксите да се посочат температурата на съхранение, срока на годност и устойчивостта на гранулиране.
                           
                        
                              2.
                           
                           
                              Препоръчителна доза за килограм пълноценен фураж: 2 800 IFP
                           
                        
                              3.
                           
                           
                              За използване в комбинирани фуражи, богати на нескорбялни полизахариди (основно арабиноксилани), например такива, съдържащи над 50 % пшеница.
                           
                        
               
                  8.1.2018 г.
               
            
         (1)  1 IFP е количеството ензим, което освобождава 1 микромол редуциращи захари (ксилозни еквиваленти) от овесен ксилан на минута при pH 4,8 и при 50 °С.
      
         (2)  Подробна информация относно методите на анализ е достъпна на следния интернет адрес на референтната лаборатория на Общността: www.irmm.jrc.be/crl-feed-additives